Κυβέρνηση Αρχιεπισκόπου Μακαρίου Γ΄ 1973

Η Κυβέρνηση Αρχιεπισκόπου Μακαρίου Γ΄  (28 Φεβρουαρίου 1973 - 2 Σεπτεμβρίου 1977) ήταν η 3η κυβέρνηση της Κύπρου και η τρίτη κυβέρνηση του Αρχιεπισκόπου Κύπρου Μακαρίου Γ΄.

 Ιστορικό 
Η Κυβέρνηση Αρχιεπισκόπου Μακαρίου Γ΄ προέκυψε μετά από τις προεδρικές εκλογές του 1973, στις οποίες ο Αρχιεπίσκοπος Κύπρου Μακάριος Γ΄ εξελέγη Πρόεδρος της Κυπριακής Δημοκρατίας άνευ ανθυποψηφίου. Η τελετή εγκατάστασης έγινε σε συνεδρία της Βουλής των Αντιπροσώπων στις 28 Φεβρουαρίου 1973. Όλοι οι υπουργοί της προηγούμενης θητείας τους Αρχιεπισκόπου Μακαρίου Γ΄ παρέμειναν στις θέσεις τους.

Στις 15 Ιουλίου 1974 εκδηλώθηκε πραξικόπημα εναντίον του Μακαρίου. Ο πρόεδρος της Κύπρου κατάφερε να σωθεί και να διαφύγει στο εξωτερικό, όπου παρέμεινε για περίπου έξι μήνες. Οι πραξικοπηματίες ανακοίνωσαν δική τους κυβέρνηση με πρόεδρο τον Νίκο Σαμψών. Λίγες μέρες μετά το πραξικόπημα, στις 20 Ιουλίου 1974, έγινε η τουρκική εισβολή στην Κύπρο. Η πραξικοπηματική κυβέρνηση έπεσε. Στις 23 Ιουλίου 1974 την εξουσία ανέλαβε, λόγω απουσίας του Μακαρίου και βάσει συντάγματος, ο πρόεδρος της Βουλής των Αντιπροσώπων, Γλαύκος Κληρίδης ως προεδρεύων. Όλοι οι υπουργοί (επί Μακαρίου) έθεσαν την παραίτηση τους για να διευκολύνουν τον Γλαύκο Κληρίδη να κάνει ανασχηματισμό. Διόρισε υπουργούς η θητεία των οποίων ολοκληρώθηκε τον Ιανουάριο του 1975 όταν ο Μακάριος επέστρεψε στην Κύπρο και ανέλαβε ξανά τη διακυβέρνηση της χώρας.

Η θητεία της κυβέρνησης ολοκληρωνόταν τον Φεβρουάριο του 1978. Ωστόσο, λόγω του θανάτου του Αρχιεπισκόπου Μακαρίου Γ΄ στις 3 Αυγούστου 1977, η θητεία της κυβέρνησης ολοκληρώθηκε πρόωρα. Προεδρεύων της Κυπριακής Δημοκρατίας ανέλαβε ο πρόεδρος της Βουλής των Αντιπροσώπων Σπύρος Κυπριανού. Ο Σπύρος Κυπριανού ήταν και ο μόνος που υπέβαλλε υποψηφιότητα για τις αναπληρωματικές εκλογές και έτσι την 1η Σεπτεμβρίου 1977 ανακηρύχθηκε Πρόεδρος της Δημοκρατίας, με τη συμφωνία όλων των κομμάτων.

Σύνθεση

 Χρονοδιάγραμμα σύνθεσης 

Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:
ΧαρτοφυλάκιοΠρόσωποΠολιτικό κόμμαΠηγέςΠρόεδρος της Κυπριακής ΔημοκρατίαςΑρχιεπίσκοπος Κύπρου Μακάριος Γ΄ ΑνεξάρτητοςΥπουργός ΆμυναςΓεώργιος ΙωαννίδηςΥπουργός Γεωργίας και Φυσικών ΠόρωνΟδυσσέας ΙωαννίδηςΥπουργός ΔικαιοσύνηςΧρίστος ΒάκηςΥπουργός Εμπορίου και ΒιομηχανίαςΜιχαήλ ΚολοκασίδηςΥπουργός Εργασίας και Κοινωνικών ΑσφαλίσεωνΜάρκος ΣπανόςΥπουργός ΕσωτερικώνΓεώργιος ΙωαννίδηςΥπουργός Εξωτερικών Ιωάννης ΧριστοφίδηςΥπουργός ΟικονομικώνΑνδρέας ΠατσαλίδηςΥπουργός ΠαιδείαςΑνδρέας ΚούροςΥπουργός Συγκοινωνιών και ΈργωνΓιάγκος ΖαμπαρλούκοςΥπουργός ΥγείαςΖήνων ΣεβέρηςΚυβερνητικός ΕκπρόσωποςΜιλτιάδης ΧριστοδούλουΥφυπουργός Παρά τω ΠροέδρωΠάτροκλος Σταύρου

 Πραξικοπηματική κυβέρνηση 
Η θητεία όλων των υπουργών ολοκληρώθηκε στις 15 Ιουλίου 1974 όταν εκδηλώθηκε το πραξικόπημα. Η πραξικοπηματική κυβέρνηση που ανακοίνωση ο Νίκος Σαμψών ήταν:

 Ντίμης Δημητρίου, Υπουργός Εξωτερικών
 Παντελής Δημητρίου, Υπουργός Εσωτερικών και Αμύνης
 Κώστας Αδαμίδης, Υπουργός Δικαιοσύνης
 Παναγιώτης Δημητρίου, Υπουργός Παιδείας
 Κυριάκος Σαβεριάδης, Υπουργός Συγκοινωνιών και Εργων
 Οδυσσέας Ιωαννίδης, Υπουργός Υγείας
 Ανδρέας Νεοκλέους, Υπουργός Γεωργίας
 Γιαννάκης Δρουσιώτης, Υπουργός Εργασίας και Κοινωνικών Ασφαλίσεων
 Άρης Χατζηγεωργίου, Υπουργός Εμπορίου
 Ανδρέας Παρισινός Υφυπουργό Παρά τω Προέδρω
 Σπύρος Παπαγεωργίου, Κυβερνητικός Εκπρόσωπος (ως διευθυντής Γραφείου Δημοσίων Πληροφοριών).

 Κυβέρνηση Γλαύκου Κληρίδη 
Η κυβέρνηση που σχημάτισε ο προεδρεύων της δημοκρατίας Γλαύκος Κληρίδης ήταν η εξής:
ΧαρτοφυλάκιοΠρόσωποΠολιτικό κόμμαΠηγέςΠρόεδρος της Κυπριακής ΔημοκρατίαςΑρχιεπίσκοπος Κύπρου Μακάριος Γ΄ ΑνεξάρτητοςΥπουργός ΆμυναςΝίκος ΚόσιηςΥπουργός Γεωργίας και Φυσικών ΠόρωνΕυαγόρας ΛανίτηςΥπουργός ΔικαιοσύνηςΛεύκος ΚληρίδηςΥπουργός Εμπορίου και ΒιομηχανίαςΕυαγόρας ΛανίτηςΥπουργός Εργασίας και Κοινωνικών ΑσφαλίσεωνΠανίκος ΣιβιτανίδηςΥπουργός ΕσωτερικώνΝίκος ΚόσιηςΥπουργός Εξωτερικών Ιωάννης ΧριστοφίδηςΥπουργός ΟικονομικώνΑνδρέας ΠατσαλίδηςΥπουργός ΠαιδείαςΑνδρέας ΜικελλίδηςΥπουργός Συγκοινωνιών και ΈργωνΝίκος ΠαττίχηςΥπουργός ΥγείαςΖήνων ΣεβέρηςΚυβερνητικός ΕκπρόσωποςΜιλτιάδης ΧριστοδούλουΥφυπουργός Παρά τω ΠροέδρωΑνδρέας Παρισινός
Στις 29 Αυγούστου 1974 ο Υφυπουργός Παρά τω Προέδρω Ανδρέας Παρισινός παραιτήθηκε. Στη θέση του διορίστηκε ο Χριστόδουλος Χριστοδούλου.

 Μετασχηματισμός Αρχιεπισκόπου Μακαρίου Γ΄ 
Ο πίνακας που ακολουθεί παρουσιάζει την κυβέρνηση που σχημάτισε ο Αρχιεπίσκοπος Μακάριος Γ΄ στις 15 Ιανουαρίου 1975 όταν επέστρεψε στην Κύπρο.
ΧαρτοφυλάκιοΠρόσωποΠολιτικό κόμμαΠηγέςΠρόεδρος της Κυπριακής ΔημοκρατίαςΑρχιεπίσκοπος Κύπρου Μακάριος Γ΄ ΑνεξάρτητοςΥπουργός ΆμυναςΧριστόδουλος ΒενιαμίνΥπουργός Γεωργίας και Φυσικών ΠόρωνΦρίξος ΚολώταςΥπουργός ΔικαιοσύνηςΓεώργιος ΙωαννίδηςΥπουργός Εμπορίου και ΒιομηχανίαςΜιχαήλ ΚολοκασίδηςΥπουργός Εργασίας και Κοινωνικών ΑσφαλίσεωνΜάρκος ΣπανόςΥπουργός ΕσωτερικώνΧριστόδουλος ΒενιαμίνΥπουργός Εξωτερικών Ιωάννης ΧριστοφίδηςΥπουργός ΟικονομικώνΑνδρέας ΠατσαλίδηςΥπουργός ΠαιδείαςΑνδρέας ΜικελλίδηςΥπουργός Συγκοινωνιών και ΈργωνΓεώργιος ΤομπάζοςΥπουργός ΥγείαςΧρίστος ΒάκηςΚυβερνητικός ΕκπρόσωποςΜιλτιάδης ΧριστοδούλουΥφυπουργός Παρά τω ΠροέδρωΠάτροκλος Σταύρου
Στις 5 Οκτωβρίου 1976 ο Αρχιεπίσκοπος Μακάριος Γ΄ προέβη σε τρεις αλλαγές στο υπουργικό συμβούλιο:

 Υπουργός Εμπορίου και Βιομηχανίας διορίστηκε ο Αντώνης Πιερίδης
 Υπουργός Παιδείας διορίστηκε ο Χρυσόστομος Σοφιανός
 Υπουργός Υγείας Χρίστος διορίστηκε ο Ανδρέας Μικελλίδης.

Παραπομπές

Αρχιεπισκοπου Μακαριου Γ 1973